Document ID: 31998R1131

ΚΑΝΟΝΙΣΜΟΣ (ΕΚ) αριθ. 1131/98 ΤΗΣ ΕΠΙΤΡΟΠΗΣ της 29ης Μαΐου 1998 για εφαρμογή ειδικού μέτρου παρεμβάσεως για τον αραβόσιτο και το σόργο στο τέλος της περιόδου εμπορίας 1997/98
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 (2), και ιδίως το άρθρο 6,
Εκτιμώντας:
ότι η περίοδος παρεμβάσεως για τον αραβόσιτο και το σόργο λήγει στις 30 Απριλίου στο νότο και στις 31 Μαΐου στο βορρά 7 ότι από την κατάσταση αυτή, λαμβάνοντας υπόψη την αβεβαιότητα όσον αφορά τη διάθεση, μπορεί να παρακινήσει τους επιχειρηματίες να προσφέρουν σημαντικές ποσότητες αραβοσίτου και σόργου στην παρέμβαση στο τέλος του Μαΐου στο βορρά, ποσότητες για τις οποίες υπάρχουν πάντοτε ορισμένες δυνατότητες διαθέσεως στην αγορά μετά το τέλος της περιόδου παρεμβάσεως 7 ότι η κατάσταση αυτή μπορεί να αντιμετωπισθεί με το άνοιγμα δυνατότητας αγοράς στην παρέμβαση των σιτηρών αυτών έως τις 15 Αυγούστου 1998 7
ότι οι όροι αγοράς των σιτηρών στην παρέμβαση έχουν καθοριστεί από τον κανονισμό (ΕΟΚ) αριθ. 689/92 της Επιτροπής, της 19ης Μαρτίου 1992, για τον καθορισμό των διαδικασιών και των όρων αναλήψεως των σιτηρών από τους οργανισμούς παρεμβάσεως (3), όπως τροποποιήθηκε τελευταία από τον κανονισμό (ΕΚ) αριθ. 23/98 (4) 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Σύμφωνα με τις διατάξεις του άρθρου 6 του κανονισμού (ΕΟΚ) αριθ. 1766/92, οι οργανισμοί παρεμβάσεως των κρατών μελών πλην της Ιταλίας, της Ισπανίας, της Ελλάδας και της Πορτογαλίας, αγοράζουν τις ποσότητες αραβοσίτου και σόργου που τους προσφέρονται μεταξύ 1ης Ιουνίου και 15ης Αυγούστου 1998.
2. Η τιμή που θα πληρωθεί είναι η τιμή παρεμβάσεως που αναφέρεται στο άρθρο 3 παράγραφος 3 του κανονισμού (ΕΟΚ) αριθ. 1766/92.
3. Η αγορά από τον οργανισμό παρεμβάσεως διενεργείται σύμφωνα με τις διατάξεις του κανονισμού (ΕΟΚ) αριθ. 689/92.
Ωστόσο κατά παρέκκλιση από το άρθρο 3 παράγραφος 3, τρίτο εδάφιο του κανονισμού (ΕΟΚ) αριθ. 689/92, η τελευταία παράδοση των ποσοτήτων που προσφέρονται στην παρέμβαση πρέπει να γίνει το αργότερο στις 15 Σεπτεμβρίου 1998.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Μαΐου 1998.

Labels: 3
2
17
6